laion/Wikipedia-Exotic huggingface dataset:
ইসাখেল

ইসাখেল (উর্দু: , পাঞ্জাবী عِيسىٰ خيل‎‎) পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। শহরটি জেলা প্রশাসনের প্রশাসনিক উপবিভাগ হিসেবে ইসাখেল তহসিলের সদর দফতর হিসেবে কাজ করে থাকে। ইসাখেল মিয়ানওয়ালী জেলার পশ্চিমে অবস্থিত একটি গুরুত্বপূর্ণ শহর। নিয়াজি প্রধানের নামানুসারে শহরটির নামকরণ করা হয় (তারনা থেকে ইসা খান)। ১৯০১ সালের নভেম্বর তারিখ পর্যন্ত, ইসা খেল বনু জেলার তহসিল সদর দপ্তর ছিল। তবে পাঞ্জাব প্রদেশ থেকে উত্তর-পশ্চিম ফ্রন্টিয়ার প্রদেশ তৈরির পরে বানু জেলাটি ইসাখের তহসিল ছাড়া এনডব্লিউএফপি তে অন্তর্ভুক্ত ছিল। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Isa Khel - Falling Rain Genomics Early history of Niazi tribe Niazi Chiefs in the Mughal empire ওয়েব্যাক মেশিনে আর্কাইভকৃত ৭ ফেব্রুয়ারি ২০২০ তারিখে
কলাবাঘ

কলাবাঘ (উর্দু: کالا باغ‎‎), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের একটি অন্যতম অঞ্চল হিসেব পরিচালিত হয়ে থাকে। এটি সিন্ধু নদীর পশ্চিম তীরে অবস্থিত। এটি সল্ট রেঞ্জ অঞ্চলের লাল পাহাড় এবং পাহাড়ের মধ্য দিয়ে সিন্ধু নদীর তীরের অসাধারণ দৃশ্যের জন্য বিখ্যাত। এছাড়াও ঐতিহ্যগত দিক থেকে; শহরটিতে বিশেষ করে পাদুকা এবং মাখাদি হালওয়া হস্তশিল্প উৎপাদন করার জন্য বিখ্যাত। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।  "Kalabagh"। ব্রিটিশ বিশ্বকোষ। 15 (১১তম সংস্করণ)। ১৯১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কল্লুর

কল্লুর (উর্দু: كلُّور‎‎), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিল অংশ হিসেবে পরিচালিত হয়ে থাকে এবং ৩২°৪৪'৩৩এন৭১°১৫'৫৪ই দ্রাঘিমাংশে অবস্থান করছে। শহটির ২০৩ মিটার (৬৬৯ ফুট) উচ্চতায় অবস্থিত। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Kalur - Falling Rain Genomics
সিল্কসিটি এক্সপ্রেস

সিল্কসিটি এক্সপ্রেস (ট্রেন নং- ৭৫৩/৭৫৪) বাংলাদেশ রেলওয়ে পরিচালিত আন্তঃনগর ট্রেনসমূহের মাঝে অন্যতম একটি ট্রেন। ট্রেনটি বাংলাদেশের রাজধানী ঢাকা থেকে বাংলাদেশের প্রাচীনতম শহর তথা পশ্চিমাঞ্চলীয় পরিচ্ছন্ন মহানগরী রাজশাহীর মাঝে যাতায়ত করে। এটি বিলাসবহুল ও অত্যাধুনিক আন্তঃনগর ট্রেন। ২০০৩ সালের ১৪ই আগষ্ট ট্রেনটি চালু হয়। সিল্কসিটি এক্সপ্রেস ভারত থেকে আমদানিকৃত অত্যাধুনিক বিলাসবহুল এলএইচবি কোচ নিয়ে চলাচল করত, কিন্তু বর্তমানে ট্রেনটি নতুন চাইনিজ কোচে চলাচল শুরু করেছে। বাংলাদেশ রেলওয়ের ৫২তম সময়সূচী অনুযায়ী, সিল্কসিটি এক্সপ্রেস ট্রেনটির সময়সূচিঃ (অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।) ঢাকা বিমানবন্দর রেলওয়ে স্টেশন জয়দেবপুর জংশন মির্জাপুর টাঙ্গাইল বঙ্গবন্ধু সেতু পূর্ব জংশন শহীদ এম মনসুর আলী জামতৈল জংশন উল্লাপাড়া বড়াল ব্রীজ চাটমোহর ঈশ্বরদী বাইপাস আব্দুলপুর জংশন
ক্রিস্টোফার এনকুনকু

ক্রিস্টোফার অ্যালেন এনকুনকু (জন্ম ১৪ ডিসেম্বর ১৯৯৭) হলেন একজন ফরাসি পেশাদার ফুটবলার যিনি বর্তমানে একজন মিডফিল্ডার হিসেবে ফরাসি ফুটবল ক্লাব Chelsea Football Club চেলসি ফুটবল ক্লাব এর হয়ে খেলে থাকেন। এনকানকু, ২০১৫ সালের ৮ই ডিসেম্বর ইউয়েফা চ্যাম্পিয়ন্স লিগ-এর খেলায় ইউক্রেনীয় ফুটবল ক্লাব সাকতার ডোনেনক-এর বিপক্ষে মাঠে নামার মধ্য দিয়ে পেশাদারী ফুটবলে অভিষিক্ত হন, ঘরের মাঠে হওয়া খেলাটিতে তিনি ৮৭তম মিনিটে তার তার দলের আরেক খেলোয়াড় লুকাস মাওরা-এর বদলে মাঠে নামেন, খেলাটিতে তারা ২-০ গোলে জয় পায়। ২০১৭ সালের ৭ই জানুয়ারী, কোপা দ্য ফ্রান্স-এর খেলায় ফরাসি ফুটবল ক্লাব বাস্টিয়া-এর বিপক্ষে তিনি তার প্রথম পেশাদার গোলটি করেন, ঘরের মাঠে হওয়া খেলাটিতে ৭-০ গোলে জয় পায়। এনকুনকুর জন্ম হয় ফ্রান্সে এবং তিনি কঙ্গীয় (গণতান্ত্রিক কঙ্গো প্রজাতন্ত্র) বংশধর। তিনি ফ্রান্সের কিশোর আন্তর্জাতিক দলের খেলোয়াড়। ৬ জানুয়ারী ২০১৯ পর্যন্ত হালনাগাদকৃত। "FIFA U-20 World Cup Korea Republic 2017: List of Players" (পিডিএফ)। FIFA.com। Fédération Internationale de Football Association। ৯ জানুয়ারি ২০১৭। ২৫ ডিসেম্বর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২ মার্চ ২০১৮।  "সংরক্ষণাগারভুক্ত অনুলিপি"। ১৪ জুন ২০১৬ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।  "PSG vs. Shakhtar Donetsk - 8 December 2015 - Soccerway"। soccerway.com। সংগ্রহের তারিখ ২০১৫-১২-০৯।  http://www.madeinfoot.com/infos/article-selection-ces-jeunes-pousses-du-psg-qui-ont-snobe-la-rd-congo-111018.html http://actualitesdesleopards-rdc.footeo.com/actualite/2015/11/09/christo-nkunku-jouer-pour-la-r-d-congo-pourquoi-pas.html "France - C. Nkunku - Profile with news, career statistics and history - Soccerway"। soccerway.com। সংগ্রহের তারিখ ২০১৫-১২-০৯।  France profile ওয়েব্যাক মেশিনে আর্কাইভকৃত ২৫ জানুয়ারি ২০১৬ তারিখে at FFF
মকবুল হোসেন

মকবুল হোসেন নামের ব্যক্তিগণ হলেন- মকবুল হোসেন (জামালপুরের রাজনীতিবিদ) –জাতীয় পার্টির রাজনীতিবিদ ও পাবনা-২ আসনের সাবেক সাংসদ। মকবুল হোসেন (পাবনার রাজনীতিবিদ) –বাংলাদেশ আওয়ামী লীগের রাজনীতিবিদ ও পাবনা-৩ আসনের সংসদ সদস্য। মকবুল হোসেন (মেহেরপুরের রাজনীতিবিদ) –বাংলাদেশ আওয়ামী লীগের রাজনীতিবিদ ও মেহেরপুর-২ আসনের সাবেক সংসদ সদস্য। মকবুল হোসেন (যশোরের রাজনীতিবিদ) –বাংলাদেশ জামায়াতে ইসলামীর রাজনীতিবিদ ও যশোর-২ আসনের সাবেক সাংসদ। মকবুল হোসেন (ঢাকা-৯ আসনের সাংসদ) –বাংলাদেশ আওয়ামী লীগের রাজনীতিবিদ ও ঢাকা-৯ আসনের সাবেক সংসদ সদস্য। মকবুল হোসেন (চুয়াডাঙ্গার রাজনীতিবিদ) –জাতীয় পার্টির রাজনীতিবিদ ও চুয়াডাঙ্গা-১ আসনের সাবেক সাংসদ। মকবুল হোসেন (সিলেটের রাজনীতিবিদ) –১৯৫৪ সালের পাকিস্তান জাতীয় পরিষদের সদস্য। সৈয়দ মকবুল হোসেন –বাংলাদেশী রাজনীতিবিদ ও ব্যবসায়ী। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
হাইতির ভাষা

ফরাসি ভাষা ও হাইতীয় ভাষা হাইতির সরকারি ভাষা। হাইতীয় ভাষাটি ফরাসি ভাষা-ভিত্তিক একটি ক্রেওল ভাষা। এটি হাইতির প্রায় সব মানুষের মাতৃভাষা। এই ভাষার ৯০% শব্দভাণ্ডার পর্তুগিজ, স্পেনীয়, তাইনো ও পশ্চিম আফ্রিকান ভাষা থেকে আগত। ফরাসি এই দেশের প্রধান লিখিত ও প্রশাসনিক কাজে ব্যবহৃত ভাষা। ৪২% মানুষ হাইতীয় ভাষায় কথা বলে। শিক্ষিত হাইতীয়রা এই ভাষায় কথা বলে এবং এটি অধিকাংশ বিদ্যালয়ের পাঠদানের মাধ্যম, এমনকি ব্যবসার ক্ষেত্রেও এই ভাষা ব্যবহৃত হয়। বিভিন্ন আয়োজনে, তথা বিবাহ, স্নাতক অনুষ্ঠান ও গির্জার জমায়েতেও এই ভাষা ব্যবহৃত হয়। বোনেনফান, জাক এল. (ডিসেম্বর ১৯৮৯)। হ্যাগার্টি, রিচার্ড এ., সম্পাদক। "History of Haitian-Creole: From Pidgin to Lingua Franca and English Influence on the Language" (পিডিএফ)। লাইব্রেরি অব কংগ্রেস ফেডারেল রিসার্স ডিভিশন। ২৪ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০১৯।  La langue française dans le monde 2014 (পিডিএফ)। নাথান। ২০১৪। আইএসবিএন 978-2-09-882654-0। ১২ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ১৪ অক্টোবর ২০১৯।  À ce propos, voir l'essai Prétendus Créolismes : le couteau dans l'igname, Jean-Robert Léonidas, Cidihca, Montréal 1995 হাইতির ভাষার উপর এথনোলগ-এর রিপোর্ট
এনএক্সটি টেকওভার: ফিনিক্স

এনএক্সটি টেকওভার: ফিনিক্স একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৯ সালের ২৬শে জানুয়ারি তারিখে মার্কিন যুক্তরাষ্ট্রের অ্যারিজোনার ফিনিক্সের টকিং স্টিক রিসোর্ট এরিনায় অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল। এটি এনএক্সটি টেকওভার কালানুক্রমিকের অধীনে প্রচারিত তেইশতম অনুষ্ঠান ছিল। পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৭টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে টমাসো চিয়াম্পা এনএক্সটি চ্যাম্পিয়নশিপ ম্যাচে অ্যালিস্টার ব্ল্যাককে হারিয়েছে। অন্যান্য শীর্ষস্থানীয় ম্যাচে, শেনা বেজলার এনএক্সটি নারী চ্যাম্পিয়নশিপ ম্যাচে বিয়াঙ্কা বেলেয়ারকে, ওয়ার রেইডার্স এনএক্সটি ট্যাগ টিম চ্যাম্পিয়নশিপ ম্যাচে দি আন্ডিস্পিউটেড এরাকে এবং জনি গারগানো এনএক্সটি উত্তর আমেরিকান চ্যাম্পিয়নশিপ ম্যাচে রিকোশেকে হারিয়েছে। "New #NXTLOUD artist announced for NXT TakeOver: Phoenix"। WWE। সংগ্রহের তারিখ ডিসেম্বর ২৩, ২০১৮।  "Triple H"। Twitter। জানুয়ারি ৯, ২০১৯। সংগ্রহের তারিখ জানুয়ারি ৯, ২০১৯।  "Poppy"। Twitter। জানুয়ারি ৯, ২০১৯। সংগ্রহের তারিখ জানুয়ারি ৯, ২০১৯।  "NXT TakeOver: Phoenix tickets available now"। WWE। অক্টোবর ২২, ২০১৮। সংগ্রহের তারিখ ডিসেম্বর ৬, ২০১৮।  Moore, John (জানুয়ারি ৩০, ২০১৯)। "Moore's NXT TV Live Review: Io Shirai and Kairi Sane vs. Jessamyn Duke and Marina Shafir, Street Profits vs. The Forgotten Sons, NXT Takeover: Phoenix fallout"। Pro Wrestling Dot Net। সংগ্রহের তারিখ এপ্রিল ৭, ২০১৯।  Moore, John। "1/26 Moore's NXT Takeover: Phoenix live review – Tommaso Ciampa vs. Aleister Black for the NXT Championship, Shayna Baszler vs. Bianca Belair for the NXT Women's Championship, Kyle O'Reilly and Roderick Strong vs. War Raiders for the NXT Tag Titles"। Pro Wrestling Dot Net। সংগ্রহের তারিখ জানুয়ারি ২৬, ২০১৯।  Bristout, Ralph। "The War Raiders def. The Undisputed ERA to become NXT Tag Team Champions"। WWE। সংগ্রহের তারিখ জানুয়ারি ২৬, ২০১৯।  Bristout, Ralph। "Matt Riddle def. Kassius Ohno"। WWE। সংগ্রহের তারিখ জানুয়ারি ২৬, ২০১৯।  Bristout, Ralph। "Johnny Gargano def. Ricochet to become NXT North American Champion"। WWE। সংগ্রহের তারিখ জানুয়ারি ২৬, ২০১৯।  Bristout, Ralph। "NXT Women's Champion Shayna Baszler def. Bianca Belair"। WWE। সংগ্রহের তারিখ জানুয়ারি ২৬, ২০১৯।  Bristout, Ralph। "NXT Champion Tommaso Ciampa def. Aleister Black"। WWE। সংগ্রহের তারিখ জানুয়ারি ২৬, ২০১৯।  পেশাদারি কুস্তি প্রবেশদ্বার দাপ্তরিক ওয়েবসাইট
কামার মুশনি

কামার মুশনি (উর্দু: كمرمشانى‎‎), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের চারটি ইউনিয়ন পরিষদের একটি শহর। এটি ইসাখেল তহসিলের অংশ হিসেবে পরিচালিত হয়ে থাকে এবং ৩২°৫০'৩৮এন৭১°২২'১ই দ্রাঘিমাংশে অবস্থান করছে। এটি মিয়ানওয়ালী জেলার প্রধান শহরগুলির মধ্যে অন্যতম একটি। এখানকার জনসংখ্যা প্রায় ৭০,০০০ জন এর মত এবং এটি ইসাখেল এবং কালাবাঘের মধ্যে অবস্থিত। কামার মুশনি অনেকগুলি ছোট শহরকে ঘিরে গড়ে উঠেছে, যার মধ্যে উল্লেখযোগ্য গ্রাম হচ্ছে মাকরওয়াল, সুলতান খেল, ট্র্যাগ, ঈসা খেল, নাসরিওয়ালা, চপরি, কোট চন্দনা, বুরজি সৈয়দিয়ান ওয়ালী, মন্দা খেল এবং কালাবাঘ ইত্যাদি। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Kamar Mushani - Falling Rain Genomics
সেন্ট লুসিয়ার ভাষা

ইংরেজি ভাষা সেন্ট লুসিয়ার সরকারি ভাষা। এখানকার বেশির ভাগ লোকের মাতৃভাষা ফরাসি ভাষা-ভিত্তিক একটি ক্রেওল বা পাতোয়া ভাষা। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত। সেন্ট লুসিয়ার ভাষার উপর এথনোলগ-এর রিপোর্ট
কামার মুশনি পাক্কা

কামার মুশনি পাক্কা (উর্দু: كمرمشانى پكّا‎‎), পাকিস্তানের পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ইউনিয়ন পরিষদটি ইসাখেল তহসিলের প্রশাসনিক উপবিভাগ হিসেবে কাজ করে থাকে। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।
সেন্ট ভিনসেন্ট ও গ্রেনাডাইন দ্বীপপুঞ্জের ভাষা

ইংরেজি ভাষা সেন্ট ভিনসেন্ট ও গ্রেনাডাইন দ্বীপপুঞ্জের সরকারি ভাষা। এখানকার সবাই ইংরেজি ভাষাভিত্তিক একটি ক্রেওল ভাষায় কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত। সেন্ট ভিনসেন্ট ও গ্রেনাডাইন দ্বীপপুঞ্জের ভাষার উপর এথনোলগ-এর রিপোর্ট
খাগলান ওয়ালা

খাগলান ওয়ালা (ڪھگلانواله) পাকিস্তানের পাঞ্জাব প্রদেশের মিয়ানওয়ালী জেলার ইসাখেল তহসিলের একটি গ্রাম ও ইউনিয়ন পরিষদ। এটি ঈসা খেল তহসিল অংশ হিসেবে পরিচালিত হয়ে থাকে এবং৩২°৩৭'৬০এন৭১°১৬'০ই দ্রাঘিমাংশে অবস্থিত। এটি খুররাম নদীর উত্তর তীরে অবস্থিত। এটি কেপিকে প্রদেশের নিকটবর্তী পাঞ্জাব প্রদেশের পশ্চিম সীমান্তে অবস্থিত গ্রামগুলির মধ্যে অন্যতম একটি ইউনিয়ন পরিষদ। এখানকার জনসংখ্যা প্রায় ৩০০০ জন এর মত। তুলনামূলকভাবে উন্নত গ্রামের ন্যায় এই গ্রামটিতেও বাসিন্দাদের মধ্যে বিদ্যুৎ, টেলিফোন, পিচের রাস্তা, ইন্টারনেট, স্কুল, পানি সরবরাহ ব্যবস্থা এবং নিকাশী পদ্ধতির মত মৌলিক সকল সুবিধা গ্রহণ করে থাকে। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Khaglanwala - Falling Rain Genomics
আলবার্ট প্যাডমোর

আলবার্ট লিরয় প্যাডমোর (ইংরেজি: Albert Padmore; জন্ম: ১৭ ডিসেম্বর, ১৯৪৪) বার্বাডোসে জন্মগ্রহণকারী প্রথিতযশা ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে বার্বাডোস দলের প্রতিনিধিত্ব করেছেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন আলবার্ট প্যাডমোর। প্রথম-শ্রেণীর ক্রিকেট থেকে অবসর গ্রহণ করার পর কেরি প্যাকারের পরিচালনায় বিশ্ব সিরিজ ক্রিকেটে ওয়েস্ট ইন্ডিজের প্রতিনিধিত্ব করেছেন আলবার্ট প্যাডমোর। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করার সুযোগ লাভ করেছিলেন তিনি। ৭ এপ্রিল, ১৯৭৬ তারিখে টেস্ট ক্রিকেটে অভিষেক ঘটে তার। দলে তিনি মূলতঃ অফস্পিন বোলার হিসেবে খেলতেন। তবে দূর্ভাগ্যবশতঃ ঐ সময়ে ওয়েস্ট ইন্ডিজের টেস্ট ক্রিকেটের ইতিহাসের সর্বাপেক্ষা সেরা ফাস্ট বোলিং আক্রমণ কার্য পরিচালনায় অ্যান্ডি রবার্টস, মাইকেল হোল্ডিংসহ অন্যান্য উদীয়মান ক্রিকেটারদের সরব উপস্থিতি সবিশেষ লক্ষ্যণীয় ছিল। এ সময়ে চারজন ফাস্ট বোলার ও ভিভ রিচার্ডসের ন্যায় সেরা ব্যাটসম্যানের কয়েক ওভার স্পিন বোলিংয়ের মাধ্যমে খেলা সম্পন্ন করা হতো। ফলশ্রুতিতে, আলবার্ট প্যাডমোরের খেলার সুযোগ স্তিমিত হয়ে আসে। জাতীয় দল থেকে উপেক্ষিত হবার পর বিশ্ব সিরিজ ক্রিকেটে অংশগ্রহণের লক্ষ্যে চুক্তিতে স্বাক্ষর করেন। ১৯৮২-৮৩ ও ১৯৮৩-৮৪ মৌসুমে বিদ্রোহী ওয়েস্ট ইন্ডিজ দলের সাথে নিষিদ্ধঘোষিত দক্ষিণ আফ্রিকায় গমন করেন। এর বিরূপ প্রতিক্রিয়া হিসেবে আজীবনের জন্যে ক্রিকেট খেলায় অংশগ্রহণ করা থেকে নিষেধাজ্ঞার কবলে পড়েন তিনি। "The unforgiven"। espncricinfo। সংগ্রহের তারিখ ২০১২-০৩-০৪।  ইএসপিএনক্রিকইনফোতে আলবার্ট প্যাডমোর (ইংরেজি) ক্রিকেটআর্কাইভে আলবার্ট প্যাডমোর (সদস্যতা প্রয়োজনীয়) (ইংরেজি)
খোলা খানকাহ সিরাজিয়া

খানকাহ সিরাজিয়া (উর্দু: خانٛقاه سِراجيہ‎‎), পাকিস্তানের পাঞ্জাব প্রদেশের মিয়ানওয়ালী জেলার একটি ইউনিয়ন পরিষদ। ডিং খোলা এই ইউনিয়ন পরিষদের একটি গ্রাম, বেশিরভাগই তালোকার জাটসের অধিবাসী বসবাস করে থাকে। এটি পিপলান তহসিলের প্রশাসনিক উপবিভাগ হিসেবে পরিচালিত হয়ে থাকে। খানকাহ ১৯২০-১৯২২ সালে মাওলানা আবু সাদ আহমেদ খান সাহেব কর্তৃক গ্রামটি প্রতিষ্ঠা করেন। খানকা সিরাজিয়া নামটি খাজা হাজী মুহাম্মদ সিরাজ উদ্দিন সাহেবের নামে নামকরণ করা হয়েছিল। খাজা খান মুহম্মদ সাহেব ১৯৫৬ সাল থেকে খানকাহ সিরাজিয়া ইনচার্জ এর দায়িত্ব পালন করেছিলেন। তার মৃত্যুর পরে তারই পুত্র উক্ত দায়িত্ব গ্রহণ করেন। খানকাহ সিরাজিয়া পাকিস্তানের সুফি আদেশের (সিলসিলা) নকশবান্দিয়া মুজাদ্দিয়ায়ের প্রাচীনতম খানকাহার মধ্যে অন্যতম। কুণ্ডিয়ান মিয়ানওয়ালী গ্রামের একটি মনোরম মসজিদ, মাদ্রাসা, খানকাহ এবং গ্রন্থাগার রয়েছে। খতম-ই-নবুওয়াত আন্দোলনের জন্য এই গ্রামের অন্যতম গুরুত্বপূর্ণ ভূমিকা পালনের ইতিহাস রয়েছে। গ্রামটি খানকাহ সিরাজিয়া নামটি আবার মার্কাজ ই সিরাজিয়া নামেও পরিচিত। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।
সেন্ট কিটস ও নেভিসের ভাষা

ইংরেজি ভাষা সেন্ট কিটস ও নেভিস দ্বীপপুঞ্জের সরকারি ভাষা। এখানকার প্রায় সবাই ইংরেজি ভাষাভিত্তিক একটি ক্রেওল ভাষায় কথা বলেন। ক্রেওলটি ক্ষুদ্রতর অ্যান্টিল দ্বীপপুঞ্জের প্রায় সর্বত্র প্রচলিত। সেন্ট কিটস ও নেভিস দ্বীপপুঞ্জের ভাষার উপর এথনোলগ-এর রিপোর্ট
কোট চন্দনা

কোট চন্দনা (উর্দু: كوٹ چاندنہ‎‎), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি ইসাখেল তহসিলের অংশ হিসেবে কাজ করে থাকে এবং ১৯১ মিটার (৬২৯ ফুট) উচ্চতায় নিয়ে ৩২°৫৬'২৭এন৭১°৩০'১৩ই দ্রাঘিমাংশে অবস্থান করছে। জিন্নাহ ব্যারেজ এবং কালবাঘের পার্শ্ববতী কোট চন্দনা সিন্ধু নদীর ডান তীরে অবস্থিত করছে শহরটি। একটি প্রাদেশিক সড়ক মিয়ানওয়ালী এবং খাইবার পাখতুনখোয়াকে সংযুক্ত করেছে। কোট চন্দনায় জীবনযাপন মূলত পাঞ্জাবি এবং পশতুন সংস্কৃতির সংমিশ্রণ পরিচালিত হয়ে থাকে। আফগান শরণার্থীদের জন্য একটি শিবির রয়েছে এবং কোট চন্দনার কাছে একটি জলবিদ্যুৎ কেন্দ্র রয়েছে। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Kot Chandna - Falling Rain Genomics
জন ওয়েট

জন হেনরি বিকফোর্ড ওয়েট (ইংরেজি: John Waite; জন্ম: ১৯ জানুয়ারি, ১৯৩০ - মৃত্যু: ২২ জুন, ২০১১) জোহেন্সবার্গে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও গটেং দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে কার্যকরী ব্যাটিংশৈলী প্রদর্শন করেছেন জন ওয়েট। ট্রান্সভাল প্রদেশের জোহেন্সবার্গে জন ওয়েটের জন্ম। দক্ষিণ আফ্রিকার হিল্টন কলেজে অধ্যয়ন করেন। এরপর রোডস বিশ্ববিদ্যালয়ে ভর্তি হন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স ও ট্রান্সভালের পক্ষে খেলেন। ১৯৪৮ থেকে ১৯৬৬ সালে অবসর গ্রহণের পূর্ব-পর্যন্ত প্রথম-শ্রেণীর ক্রিকেটে সপ্রতিভ পদচারণ ছিল তার। ইস্টার্ন প্রভিন্সের সদস্যরূপে গ্রিকুয়াল্যান্ড ওয়েস্টের বিপক্ষে ২১৯ রানের সর্বোচ্চ ইনিংস খেলেন তিনি। সমগ্র খেলোয়াড়ী জীবনে ৫০টি টেস্টে অংশগ্রহণের সৌভাগ্য হয় জন ওয়েটের। দক্ষিণ আফ্রিকার প্রথম খেলোয়াড় হিসেবে ৫০ টেস্টে অংশগ্রহণের মাইলফলক স্পর্শ করেন। সচরাচর তাকে দক্ষিণ আফ্রিকার অন্যতম সেরা উইকেট-রক্ষক হিসেবে বিবেচনা করা হয়। সর্বমোট ১৪১টি ডিসমিসালের সাথে স্বীয় নামকে জড়িয়ে রেখেছেন স্ব-মহিমায়। ডেভ রিচার্ডসনের অনন্য অর্জনের পূর্ব-পর্যন্ত এ ডিসমিসালগুলো দক্ষিণ আফ্রিকান রেকর্ডরূপে টিকেছিল। ১৯৫২-৫৩ মৌসুমে অস্ট্রেলিয়া ও নিউজিল্যান্ড গমন করেন। এরপর ১৯৫৩-৫৪ মৌসুমে নিউজিল্যান্ডের বিপক্ষে এক সিরিজে ২৩টি ডিসমিসাল ঘটিয়ে নতুন রেকর্ড গড়েন। এরপর, ১৯৬১-৬২ মৌসুমে একই দলের বিপক্ষে আবারও ২৬টি ডিসমিসাল ঘটিয়ে সৃষ্ট রেকর্ডকে আরও সামনের দিকে এগিয়ে নিয়ে যান। উইকেট-রক্ষণের পাশাপাশি ব্যাটসম্যান হিসেবেও সমান ভূমিকা পালন করেছেন জন ওয়েট। ট্রেন্ট ব্রিজে অভিষেক টেস্টেই স্বাগতিক ইংল্যান্ডের বিপক্ষে ৭৬ রানের ইনিংসে উপহার দিয়েছিলেন। ৩০ ঊর্ধ্ব গড়ে রান তুলেছেন তিনি। তন্মধ্যে চারটি শতরানের ইনিংসে রয়েছে তার। "John Waite dies at 81"। ESPN Cricinfo। সংগ্রহের তারিখ ২০১১-০৬-২২।  Daily Telegraph obituary "John Waite"। The Daily Telegraph। London। ২৪ জুন ২০১১।  জিওফ গ্রিফিন জেরি আলেকজান্ডার টেস্ট ক্রিকেটে হ্যাট্রিকের তালিকা দক্ষিণ আফ্রিকান টেস্ট ক্রিকেটারদের তালিকা ইএসপিএনক্রিকইনফোতে জন ওয়েট (ইংরেজি) ক্রিকেটআর্কাইভে জন ওয়েট (সদস্যতা প্রয়োজনীয়) (ইংরেজি)
কুন্দিয়ান

কুন্দিয়ান (উর্দু: كُندياں‎‎), পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পিপলান তহসিলে অবস্থিত এবং ৩২°২৭'০এন৭১°২৮'০ই দ্রাঘিমাংশে বরাবর অবস্থান করছে। প্রশাসনিকভাবে ২টি ইউনিয়ন পরিষদে বিভক্ত করে শহরটি গঠন করা হয়েছে। কুন্দিয়ানে নিউক্লিয়ার ফুয়েল কমপ্লেক্স (কেএনএফসি) পাশ্ববর্তী এলাকায় অবস্থান করছে। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  "TMA Piplan Website"। www.tmapiplan.com। ২০১৬-০৯-১০ তারিখে মূল থেকে আর্কাইভ করা। সংগ্রহের তারিখ ২০১৬-০৯-১৭।  Location of Kundian - Falling Rain Genomics
হেমন্তকুমার সরকার

হেমন্ত কুমার সরকার (ইংরেজি: Hemanta Kumar Sarkar) (১৮৯৭—১৯৫২) একজন ভারতীয় ভাষাবিজ্ঞানী, লেখক, জীবনীগ্রাহক, সম্পাদক, প্রকাশক, ইউনিয়ন নেতা, ভারতীয় স্বাধীনতা আন্দোলনের নেতা এবং সুভাষ চন্দ্র বসুর সহযোগী ছিলেন। তিনি ছিলেন ঘনিষ্ঠ বন্ধু এবং সুভাষ চন্দ্র বসুর প্রথম জীবনীকার, মুজাফ্ফর আহমেদ ও কাজী নজরুল ইসলামের সাথে বাংলায় শ্রম স্বরাজ পার্টির সহ-প্রতিষ্ঠাতা এবং ১৯৪৭ সালে বাংলার বিভাজন এবং বাঙালি হিন্দু স্বদেশ গঠন আন্দোলনের নেতৃত্ব দেন। হেমন্ত কুমার সরকার ১৮৯৭ সালে নদিয়া জেলার শান্তিপুরের বাগঞ্চরা গ্রামে মাদান মোহন সরকার ও কাদম্বারী দেবীর ছয়টি সন্তানের মধ্যে পঞ্চম সন্তান হিসাবে জন্মগ্রহণ করেন। তার পিতা তার পিতামহের একটি ব্যাংকিং ব্যবসায়ের মালিক ছিলেন এবং তার মা ছিলেন নদিয়া রাজের দীউয়ান রঘুনন্দন মিত্রের নাতনী। তার শৈশবকালে কৃষ্ণনগর কলেজিয়েট স্কুলে উপস্থিত ছিলেন। ১৯১২ সালে হেমন্ত কুমার সরকার বেনী মাধব দাসের অধীনে এসেছিলেন, যিনি কটকের র‍্যাভেনশ কলেজিয়েট স্কুল থেকে কৃষ্ণনগর কলেজিয়েট স্কুলের নতুন প্রধান শিক্ষক হিসেবে এসেছিলেন। বেণী মাধব দাস তাকে তার প্রাক্তন ছাত্র সুভাষ চন্দ্র বসুর সাথে পরিচয় করিয়েছিলেন, যা হেমন্ত কুমার সরকার ও সুভাষ চন্দ্র বসুর মধ্যে স্থায়ী বন্ধুত্বে পরিপূর্ণ হয়েছিল। ১৯১৩ সালের মে মাসে সুভাষ চন্দ্র বসু কৃষ্ণনগর শহরে আসেন এবং গ্রীষ্মকালীন সময় হেমন্ত কুমার সরকারের সাথে থাকতেন। ১৯১৪ সালে হেমন্ত কুমার সরকার ও সুভাষ চন্দ্র বসু আধ্যাত্মিক গুরুের সন্ধানে বাড়ি থেকে পালিয়ে যান এবং অযোধ্যা, হরিদ্বার, মথুরা, বৃন্দাবন ও বারাণসীতে ভ্রমণ করেন। তারা তিন মাস পর বাড়ি ফিরে এসেছিল। ম্যানচেস্টার ও বার্মিংহামে কর্মীদের শিক্ষা কর্মসূচি দ্বারা অনুপ্রাণিত হয়ে হেমন্ত কুমার সরকার শৈলেন ঘোষের পাশাপাশি কৃষ্ণনগর শ্রমিকদের ইনস্টিটিউট, একটি রাতের স্কুল চালু করেন, যা শ্রমিকশ্রেণির লোকদের বিনামূল্যে শিক্ষার সুযোগ দেয়। ১৯১৭ সালে, তিনি কৃষ্ণনগর সরকারি কলেজ থেকে সংস্কৃত ভাষায় ফার্স্ট ক্লাস অনার্স নিয়ে বিএ পাশ করেন। তার কলেজে বিএ এবং বিএসসি ছাত্রদের মধ্যে প্রথম স্থান অর্জনের জন্য তিনি মোহিনী মোহন রয় পুরস্কার পেয়েছিলেন। স্নাতকোত্তর পর, হেমন্ত কুমার সরকার তুলনামূলক দর্শনশাস্ত্রের মাস্টার্স প্রোগ্রামে কলকাতা বিশ্ববিদ্যালয়ে ভর্তি হন। ১৯১৯ সালে তিনি তুলনামূলক দর্শনশাস্ত্রে এমএ'তে প্রথম স্থান অর্জন করেন এবং বিশ্ববিদ্যালয় থেকে স্বর্ণ পদক লাভ করেন। হেমন্ত কুমার সরকার তার জীবনের শেষ সময় কৃষ্ণনগরে কাটিয়েছে, স্থানীয় বাসিন্দাদের সাথে কাজ করছে তাদের জীবনযাত্রার উন্নতির জন্য। তিনি ১৯৫২ সালে মারা যান। এমনকি তার শেষ লেখাগুলিতেও তিনি আশা প্রকাশ করেছিলেন যে বিমান দুর্ঘটনার ঘটনায় সুভাষ চন্দ্র বসুর মৃত্যুর খবর ভুল ছিল এবং তিনি শীঘ্রই ভারতে ফিরে আসবেন। ১৯২৬ সালের নভেম্বরে হেমন্তকুমার সরকার সুধীরা ঠাকুর'কে (১৯০২-১৯৭৩) বিয়ে করেন, যিনি বাংলার প্রথম মহিলা স্নাতকোত্তর ছিলেন। ১৯৩১ সালে, হেমন্তকুমার সরকার ও তার স্ত্রী কলকাতার ৭ বালিগঞ্জ প্লেসে তাদের বাড়ি বানিয়েছিলেন। তাদের তিন পুত্র ছিল- মানবেন্দ্র, দীপঙ্কর এবং মানসীজা। Sengupta, Subhodh Chandra; Basu, Anjali, সম্পাদকগণ (জানুয়ারি ২০০২)। "হেমন্তকুমার সরকার" [Hemanta Kumar Sarkar]। Samsad Bangali Charitabhidhan (Bibliographical Dictionary) (Bengali ভাষায়)। Volume 1 (4th সংস্করণ)। Kolkata: Shishu Sahitya Samsad। পৃষ্ঠা 693। আইএসবিএন 81-85626-65-0। উদ্ধৃতি শৈলী রক্ষণাবেক্ষণ: অচেনা ভাষা (link) "হেমন্তকুমারের অবৈতনিক নৈশ স্কুলে পড়াতেন সুভাষ"। www.anandabazar.com। সংগ্রহের তারিখ ২০২৩-০৬-২৬।  "Bartaman Patrika"। bartamanpatrika.com। সংগ্রহের তারিখ ২০২৩-০৬-২৬।  উইকিসংকলন
মারি

মারি (উর্দু: ماڑی ‎‎) পাকিস্তানের পাঞ্জাব প্রদেশের মিয়ানওয়ালী জেলার একটি শহর ও ইউনিয়ন পরিষদ। এটি পুরনো মারি সিন্ধু নামেও পরিচিত হয় মারি সিন্ধু শহর থেকে প্রায় ২ কিলোমিটার দূরত্বে সিন্ধু নদীর তীরে অবস্থান করছে গ্রামটি। এটি ৩২°৫৭'৩২এন৭১°৩৫'৭ই দ্রাঘিমাংশে অবস্থিত এবং এর উচ্চতা প্রায় ২৩৪ মিটার (৭৭০ ফুট)। এই গ্রামটি হিন্দু সভ্যতার ঐতিহাসিক ধ্বংসাবশেষের জন্য বিখ্যাত। "Tehsils & Unions in the District of Mianwali - Government of Pakistan"। ২০০৮-০৬-১১ তারিখে মূল থেকে আর্কাইভ করা। সংগ্রহের তারিখ ২০১৯-০১-২৭।  Location of Mari - Falling Rain Genomics
মস

মস (উর্দু: موچھ‎‎), পাকিস্তানের পাঞ্জাব প্রদেশের মিয়ানওয়ালী জেলার প্রশাসনিক উপবিভাগের একটি শহর ও ইউনিয়ন পরিষদ। এটি মিয়ানওয়ালী তহসিলের অংশ হিসেবে কাজ করে থাকে এবং জেলার রাজধানী উত্তর থেকে প্রায় ৩২°৪৪'৪৯এন৭১°৩০'৫১ই দ্রাঘিমাংশে অবস্থিত। এটি সিন্ধু নদীর পূর্বদিকে অবস্থান করে গড়ে উঠেছে। "Tehsils & Unions in the District of Mianwali - Government of Pakistan"। ১১ জুন ২০০৮ তারিখে মূল থেকে আর্কাইভ করা। সংগ্রহের তারিখ ২৭ জানুয়ারি ২০১৯।  Location of Mochh - Falling Rain Genomics